
-seminarski rad iz upravljačkog računovodstva-



1. U  v  o  d

Kod primene procesa primarne alokacije troškovi se rasporedjuju na pojedina mesta troškova koja su ih prouzrokovala nezavisno od toga da li ta mesta imaju neposredno proizvodni ili pomoćni karakter. Samo postojanje mesta troškova pomoćne delatnosti, kao i postojanje mesta troškova koja nisu pomoćna ali spadaju u proizvodno funkcionalno područje, mesta troškova nabavke i tehničke uprave, stvara novi o računski problem. Njihovi troškovi uglavnom se nadoknadjuju kroz cenu koštanja finalnih proizvoda namenjenih tržištu. Prema tome javlja se potreba za nadoknadnom preraspodelom njihovih troškova na proizvodna mesta u skladu sa principima alokacije. U odnosu na troškove koji su na njih primarno alocirani naknadno dodati troškovi pomoćnih mesta troškova imaju sekundarno obeležje i nazivaju se sekndundarnim troškovima.

Karakter sekundarnih troškova u nekim slučajevima mogu imati i troškovi opšte uprave i administracije i istraživanja i razvoja.

Sekundarna alokacija nije tako jednostavna, u najvećem broju slučajeva ona obuhvata i predhodnu preraspodelu izmedju uslužnih mesta, odnosno preraspodelu troškova izmedju mesta pomoćne delatnosti , mesta troškova nabavke i mesta troškova tehničke uprave.

2. Metode utvrdjivanja ukupnih troškova uslužnih mesta troškova

Pre nego što se pristupi rasporedjivanju mesta uslužnih delatnosti na mesta troškova osnovne i sporedne delatnosti sledi utvrdjivanje njihovih primarnih i sekundarnih troškova. Iznos primarnih troškova utvrdjen je primarnom alokacijom odredjenih vrsta troškova. Osnov za utvrdjivanje sekundarnih troškova čine primarni troškovi mesta troškova pomoćne delatnosti, mesta troškova nabavke i mesta troškova tehničke uprave i koeficijenti medjuzavisnosti, koji predstavljaju strukturu učešća odredjenog mesta troškova uslužne delatnosti u trošenju usluga drugih mesta troškova ove delatnosti. Do koeficijenta se dolazi direktno merenjem ili indirektno posredstvom odgovarajućih uslovnih baza, odnosno osnova alokacije.

U tom smislu, zavisnost izmedju mesta troškova može biti vrlo različita. Naime, moguće je razlikovati mesta troškova koja imaju potpunu medjusobnu uslovljenost, nepotpunu ili otvorenu uslovljenost i tzv. mešovitu uslovljenost.
Potpunu uslovljenost imaju ona mesta troškova koja se nalaze u recipročnim odnosima. Ako, na primer, mesto troškova A razmenjuje svoje usluge sa mestom troškova B, tj. daje mu deo svojih usluga, a istovremeno mesto troškova B razmenjuje svoje usluge sa mestom troškova A, onda su oba mesta medusobno potpuno uslovljena.
Za razliku od potpune uslovljenosti, koju karakterisu medusobni reciprocni odnosi izmedu dva ili vise mesta troškova, nepotpuna-otvorena uslovljenost karakterise se jednosmernim odnosima. Ona ce biti zastupljena onda kada mesto troškova A daje usluge mestu troškova B a prima usluge samo od mesta troškova C.
Pored navedenih uslovljenosti u praksi je moguće sresti i tzv. mešovitu uslovljenost. To je slučaj kada je jedno mesto troškova u odnosu na neka mesta troškova potpuno uslovljeno, a u odnosu na druga mesta nepotpuno uslovljeno.
Imajući u vidu polazne elemente za izračunavanje ukupnih troškova mesta troškova pomoćne, mesta troškova nabavke i tehničke uprave, kao i moguću   zavisnost   izmedju   ovih   mesta  troškova  do  njihovih   ukupnih troškova moze se doći na jedan od sledećih načina, i to: 

1. metodom linearnih jednačina, 
2. metodom sukcesivnih distribucija i
3. metodom kojim se zanemaruje recipročna raspodela.
3.  Metod linearnih jednačina

Metod linearnih jednačina u obračunu ukupnih troškova pomenutih mesta polazi od primarnih troškova svakog potpuno uslovljenog mesta troškova. Na te vrednosti dodaju se troškovi mesta troškova čije usluge odredjeno mesto koristi. No, pošto odredjeno mesto troškova istovremeno i prima i pruža usluge drugim mestima troškova, to se medju njima javlja linearna zavisnost, čiji koeficijenti odražavaju strukturu učešća odredenog mesta troškova u troškovima mesta sa kojima se ono nalazi u odnosima potpune zavisnosti.
Tako, na primer, ako radionica za opravke alata ima primarne troškove u visini A, a istovremeno učestvuje u trošenju usluga nabavke izražene koeficijentom zavisnosti od 0,1 i trošenju usluga tehničke uprave izražene koeficijentom zavisnosti 0,2 ukupni troškovi ovog mesta trošenja bili bi jednaki:
X9220=A+ O,1X92O + 0,2 X92I.
Pri tome X92, označava ukupne troškove tehničke uprave, X920 ukupne troškove nabavke, a X9290 ukupne troškove radionice za opravke.
Ukoliko su istovremeno primarni troškovi nabavke jednaki iznosu B, a uz to nabavka troši usluge radionice za opravke alata izražene koeficijentom zavisnosti od 0,05, a usluge tehničke uprave izražene koeficijentom zavisnosti od 0,1, onda su ukupni troškovi nabavke jednaki:
X920=B+0,05 X9220 +0,1 X921
Na kraju ukoliko su primarni troškovi tehničke uprave u istom periodu iznosili C, a istovremeno je tehnička uprava učestvovala u trošenju usluga radionice za opravke izraženo koeficijentom zavisnosti od 0,07 i u trošenju usluga nabavke izraženo koeficijentom zavisnosti od 0,02, ukupni troškovi tehničkog upravljanja biće jednaki:
X921 = C + 0,07 X9220 + 0,02 X920
Na ovaj način dobijen je sistem od tri jednačine sa tri nepoznate. Rešavanjem ovog sistema poznatim matematičkim postupcima dobijaju se ukupni troškovi potpuno zavisnih mesta troškova.
Potpunu i mešovitu zavisnost mesta troškova u preduzeću najčešće ima veliki broj mesta, tako da se može pojaviti veliki broj jednačina sa velikim brojem nepoznatih. U rešavanju ovakvih sistema jednačina veliku ulogu imaju kompjuteri kojima raspolaže gotovo svako preduzeće.

4.   Metod sukcesivnih distribucija
Metod sukcesivnih distribucija ili metod dodatka sa uključivanjem u obračunu ukupnih troškova uslužnih delatnosti polazi od primarnih troškova potpuno zavisnih mesta troškova. Na tu vrednost primarnih troškova primenjuju se koeficijenti zavisnosti koji izražavaju učešće odredjenog mesta u trošenju usluga drugih mesta troškova sa kojima se nalazi u potpunoj ili mešovitoj zavisnosti.
Takvim postupkom se dobija iznos sekundamih troškova koji nije ukupan iznos sekundarnih troškova odgovarajućih mesta troškova. U daljem postupku se na te sekundarne troškove primenjuju isti koeficijenti zavisnosti i tako utvrdjuje novi iznos sekundamih troškova, koji se zajedno sa primarnim troškovima približavaju ukupnim troškovima odredjenog mesta trošenja. Otuda i naziv sukcesivne distribucije.
Postupak se dalje primenjuje za utvrdivanje sledećih iznosa sekundarnih troškova. Iznos dodatnih sekundarnih troškova iz distribucije se stalno smanjuje. Postupak se zaustavlja onda kada se dobije takav iznos sekundamih troškova potpuno zavisnih mesta troškova, koji se može zanemariti.
Budući da se ovim postupkom utvrdjivanja ukupnih troškova može pojaviti veliki broj distribucija to se u cilju racionalizacije postupka moraju uvažavati odredjena pravila. U tu svrhu se koriste odredjeni tabelari pa racionalnost postupka zavisi od rasporeda mesta troškova u njemu. Pre svega, u cilju smanjenja broja sukcesivnih distribucija, na početku tabelara treba da stoje mesta troškova sa najmanjim iznosom primarnih troškova, zatim sa nešto vešim i tako redom do kraja tabelara. Zatim, na početku tabelara treba da budu mesta troškova koja uslužuju manji broj drugih mesta troškova. Najzad, redosled mesta u tabelaru mora biti takav da se na početku nalaze mesta troškova koja sa manjim procentom učestvuju u korišćenju usluga drugih mesta troškova.
5.   Metod zanemarivanja recipročne raspodele
Postupak zanemarivanja recipročne raspodele u utvrdjivanju ukupnih troškova polazi najčešće od onih mesta koja imaju najmanji iznos primarnih troškova. Pri tome se pretpostavlja da je to istovremeno i vrednost ukupnih troškova toga mesta. Sledeće mesto troškova ima ukupne troškove jednake primarnim troškovima uvećanim za vrednost usluga kojim je terećeno od mesta troškova sa najmanjim primarnim troškovima i tako redom do konačne realokacije troškova pomoćne delatnosti, troškova nabavke i tehničke uprave. Ako, primera radi, tehnicka uprava ima primarne troškove u iznosu od 10.000 din. i rasporedjuje 95% na mesta troškova osnovne delatnosti, 3% na radionicu za opravke koja ima primarne troškove u iznosu od 15.000 din. i 2% na nabavku, čiji su primarni troškovi 20.000 din., ukupni troškovi radionice za opravke iznosili bi:
X9220 = 15.000 + 0,003x10.000

 X9220 = 15.300 din.
Ako je, na primer, radionica za opravke vršila usluge   nabavci u iznosu od 10%, ukupni troškovi nabavke iznose:
X920 = 20.000 + 0,02 x 10.000 + 0,1 x 15.300 

X920 = 20.000 + 200+1530 = 21.730 din.
6.  Z a d a t a k

Na osnovu sledećih podataka:

· troškovi pogona I  403.985 din.

· troškovi pogona II 336.015 din.

· troškovi nabavke  60.000 din.

· troškovi tehničke uprave  40.000 din.

· troškovi radionice za opravke  50.000 din.

· Obim aktivnosti pogona I  20.000 h.

· Obim aktivnosti pogona II  10.000 h.

· Obim aktivnosti radionice za opravke  2.000 h.

· Troškovi direktnog materijala pogona I  80.000 din.

· Troškovi direktnog materijala pogona II  110.000 din.
· Troškovi direktnog materijala radionice za opravke 10.000 din.
· Tehnička uprava je utrošila 10%, nabavka 5%, pogon I 40%, pogon II 45% obima aktivnosti radionice za opravke.
Isupniti:

a) Utvrditi ukupne troškove pogona i uslužnih mesta troškova ako postoje samo date medjuzavisnosti, primenom metode linearnih jednačina.

b)
Utvrditi ukupne troškove pogona i uslužnih mesta troškova ako postoje  
     samo date medjuzavisnosti, primenom metode sukcesivnih distribucija.

a) Metod linearnih jednačina

921  Usluge tehničke uprave

	Mesta troškova
	^asovi rada
	% učešća
	Iznos rasporedj. troš.

	930
	20.000
	62,5
	28.499

	931
	10.000
	31,25
	14.250

	9220
	2.000
	6,25
	2.850

	Ukupno
	32.000
	100,00
	45.599


920  Usluge nabavke

	Mesta troškova
	Troš. direkt. materijala
	% učešća
	Iznos rasporedj. troš.

	930
	80.000
	40
	25.120

	931
	110.000
	55
	34.540

	9220
	10.000
	5
	3.140

	Ukupno
	200.000
	100,00
	62.800


9220  Usluge radionice za opravke

	Mesta troškova
	^asovi opravke
	% učešća
	Iznos rasporedj. troš.

	921
	200
	10
	5.599

	920
	100
	5
	2.800

	930
	800
	40
	22.396

	931
	900
	45
	25.195

	Ukupno
	2.000
	100,00
	55.990


X9220 = 50.000 + 0,0625X921 + 0.05X920

 X9220 = 55.990


      X921 = 40.000 + 0,1X9220   
      


 X921 = 45.599


      X920 = 60.000 + 0,05X9220



 X920 = 62.800

b) Metod sukcesivnih distribucija

	921 Tehnička uprava
	9220 Radionica za opravke
	920 Nabavka

	% učešća
	Troškovi

40.000
	% učešća
	Troškovi

50.000
	% učešća
	Troškovi

60.000

	9220 - 10
	5.000
	921 – 6,25

920 - 5
	2.500

3.000
	9220 - 5
	2.500

	I dodatak
	5.000
	I dodatak
	5.500
	I dodatak
	2.500

	9220 - 10
	550
	921 – 6,25

920 - 5
	312,5

125
	9220 - 5
	275

	II dodatak
	550
	II dodatak
	437,5
	II dodatak
	275

	9220 - 5
	21,875
	921 – 6,25

920 - 5
	34,375

13,75
	9220 - 5
	21,875

	III dodatak
	21,875
	III dodatak
	48,125
	III dodatak
	21,875


Sabiranjem primarnih troškova i troškova dobijenih sukcesivnom raspodelom dolazi se do ukupnih troškova ovih mesta. Ovaj postupak prikazan je u sledećem pregledu:

	Troškovi
	Mesta troškova

	
	921
	9220
	920

	A) Primarni
	40.000
	50.000
	60.000

	B) Sekundarni
	5.571,875
	5.985,625
	2.796,875

	I dodatak
	5.000
	5.500
	2.500

	II dodatak
	550
	437,5
	275

	III dodatak
	21,875
	48,125
	21,875

	C) Ukupni trošk.(A+B)
	45.571,875
	55.985,625
	62.796,875

	Zaokruženo
	45.572
	55.986
	62.797


Ukupan iznos troškova tehničke uprave, Nabavke i radionice za opravke rasporedjen je na način kako je prikazano u zadnjim kolonama prve tri tabele.

7. Z a k lj u č a k

Za utvrdjivanje ukupnih troškova uslužnih mesta troškova moguće je koristiti bilo koji od ova tri metoda, medjutim zbog lakše izrade u praksi se najviše koristi metod linearnih jednačina, koji je najjednostavniji, dok je metod sukcesivnih distribucija nešto složeniji.

